《赋赠容州刺史马鲠臣持国》
宋代·赵公豫

扶风家学属渊泉，刺史分符继起贤。坐啸名篇词典要，十春佳咏语轻圆。

虞山蒙幸腾飞盖，琴水邀荣泛画船。今日远人寻旧好，抠衣铃阁拜君前。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。